== Freden ==
Det før så rige Skåne var blevet et fattigt land, da freden endelig blev sluttet. Og [[Freden i Fontainebleau]], som blev dikteret på slottet [[Fontainebleau]] den 23. august og ratificeret i [[Lund (Sverige)|Lund]] den 26. september 1679, ændrede intet. Selv om den største del af Skåne var på danske hænder, fik Danmark ikke lov at beholde en millimeter af den skånske jord. Solkongen [[Ludvig 14. af Frankrig|Ludvig 14.]] dikterede, som Sveriges forbundsfælle, at [[freden i København]] fra [[1660]] skulle stå ved magt. Alle den begavede rigskansler [[Peder Schumacher Griffenfeld]]s bønner om ikke at indlede noget felttog, før der var diplomatisk forståelse netop hos Frankrig, Europas ledende stormagt, var prellet af på Christian 5.
Historie